Elcon Finans
Store norske leksikon,Økonomi og næringsliv,Bank og finans,Norske bank- og forsikringsbedrifter
Elcon Finans var et norsk finansieringsselskap etablert som Elcon Leasing i 1963 med hovedkontor på Lysaker i Bærum. Fra 1987 var selskapet heleid av Gjensidige Forsikring, senere DNB. Virksomhetsområder var bilfinansiering, leasing av maskiner og utstyr, samt betalingsinnkreving på vegne av andre bedrifter (faktoring).
Elcon Finans ble i 2004 solgt til spanske Banco Santander, som en stund videreførte bilfinansieringsvirksomheten under navnet Elcon før navnet senere ble byttet ut til fordel for Santander, men videresolgte virksomhetene innen leasing og faktoring til franske Société Générale. Før oppsplittingen var Elcon Norges største finansieringsselskap med en omsetning på cirka to milliarder kroner og filialer også i Sverige og Danmark. Les mer i Store norske leksikon bank finans